Man doodgemaak ná hy glo steel | Maroela Media
Man doodgemaak ná hy glo steel
'n 29-jarige man is Woensdag in Durban vermoor nadat hy daarvan beskuldig is dat hy gesteel het.
Kol. Jay Naicker, woordvoerder van die polisie, het gesê die man het glo by 'n winkel gesteel waarna die eienaars van die winkel, 31 en 41 jaar oud, hom glo met 'n mes in die nek gesteek het. Hy is op die toneel dood.
Die twee verdagtes is in hegtenis geneem op aanklag van moord en sal binnekort in die Durbanse landdroshof verskyn.
Lt.genl. Mmammonnye Ngobeni, provinsiale polisiekommissaris, het die inhegtenisnemings verwelkom. "Ons is baie bekommerd dat mense die reg in eie hande neem. Die polisie moet die ruimte gegee word om hul werk te doen deur die misdaad te ondersoek en seker te maak die oortreders ry aan die pen."
Dept. sal aanhou veg ná skole-uitspraak
Lt Ngobeni, Ek dink dit is bietjie te laat dat julle nou so bekommerd is oor die feit dat mense die reg in hulle eie hande neem. Die polisie het genoeg ruimte om hulle werk te doen. Sommiges het te veel tyd om hulle werk te doen, en misbruik hulle mag in die polisie om ander mense te "Bully" en dan praat ek nie eers van al die korrupsie wat plaasvind in die polisiediens nie
Nog n bewys dat die mense keelvol raak vir misdaad en nie meer vertroue het in die gereg nie!
Annoniem · 5 jare gelede
En so word die duiwelse krimineel weer die slagoffer, en die slagoffers wat hulleself en hulle eiendom beskerm die kriminele. Dis belaglik